FI Euroopan unionin virallinen lehti L 65/22

KOMISSION DIREKTIIVI 2006/26/EY,

annettu 2 päivänä maaliskuuta 2006,

pyörillä varustettuja maatalous- ja metsätraktoreita koskevien neuvoston direktiivien 74/151/ETY, 77/311/ETY, 78/933/ETY ja 89/173/ETY muuttamisesta niiden mukauttamiseksi tekniikan kehitykseen

(ETA:n kannalta merkityksellinen teksti)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon maatalous- tai metsätraktoreiden, niiden perävaunujen ja vedettävien vaihdettavissa olevien koneiden ja näihin ajoneuvoihin tarkoitettujen järjestelmien, osien ja erillisten teknisten yksiköiden tyyppihyväksynnästä sekä direktiivin 74/150/ETY kumoamisesta 26 päivänä toukokuuta 2003 annetun Euroopan parlamentin ja neuvoston direktiivin 2003/37/EY (1) ja erityisesti sen 19 artiklan 1 kohdan,

ottaa huomioon pyörillä varustettujen maatalous- ja metsätraktoreiden tiettyjä osia ja ominaisuuksia koskevan jäsenvaltioiden lainsäädännön lähentämisestä 4 päivänä maaliskuuta 1974 annetun neuvoston direktiivin 74/151/ETY (2) ja erityisesti sen 4 artiklan,

ottaa huomioon pyörillä varustettujen maatalous- ja metsätraktoreiden kuljettajalle kantautuvan äänen tasoa koskevan jäsenvaltioiden lainsäädännön lähentämisestä 29 päivänä maaliskuuta 1977 annetun neuvoston direktiivin 77/311/ETY (3) ja erityisesti sen 5 artiklan,

ottaa huomioon pyörillä varustettujen maatalous- ja metsätraktoreiden valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä 17 päivänä lokakuuta 1978 annetun neuvoston direktiivin 78/933/ETY (4) ja erityisesti sen 5 artiklan,

ottaa huomioon pyörillä varustettujen maatalous- ja metsätraktoreiden tiettyihin osiin ja ominaisuuksiin liittyvän jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/173/ETY (5) ja erityisesti sen 9 artiklan,

sekä katsoo seuraavaa:

(1) Direktiivillä 74/151/ETY käyttöön otettuja pyörillä varustettujen maatalous- ja metsätraktoreiden suurinta sallittua bruttopainoa ja akselipainoa koskevia vaatimuksia on tarpeen mukauttaa nykyaikaisten traktoreiden osalta tuottavuuden lisääntymiseen ja työturvallisuuden paranemista koskevan traktoritekniikan kehittymisen huomioon ottamiseksi.

(2) Yhteisön teollisuuden maailmanlaajuisen toiminnan helpottamiseksi on tarpeen yhdenmukaistaa yhteisön tekniset määräykset ja standardit maailmanlaajuisten teknisten määräysten ja standardien kanssa. Pyörillä varustettujen maatalous- ja metsätraktoreiden kuljettajalle kantautuvan äänen tasoa koskevista raja-arvoista säädetään direktiivissä 77/311/ETY, ja mainitun direktiivin liitteissä I ja II vahvistetut testinopeudet olisi yhdenmukaistettava niiden testinopeuksien kanssa, joita käytetään kansainvälisissä teknisissä määräyksissä tai standardeissa, joita ovat esimerkiksi OECD Code 5 ja ISO 5131:1996 (6).

(3) Direktiivillä 78/933/ETY käyttöön otettuja vaatimuksia, jotka koskevat pyörillä varustettujen maatalous- ja metsätraktoreiden valaisimien ja merkkivalolaitteiden asennusta, on aiheellista mukauttaa, jotta ne vastaisivat nykyisiä vaatimuksia entistä yksinkertaisemmasta rakenteesta ja paremmasta valaistuksesta.

(4) Direktiivissä 89/173/ETY säädetyt pyörillä varustettuihin maatalous- ja metsätraktoreihin sovellettavat, laseja, kytkentöjä ja pakollisia kilpiä koskevat vaatimukset olisi saatettava tekniikan viimeaikaisen kehityksen mukaisiksi. Erityisesti olisi sallittava polykarbonaatti- ja muovilasituksen käyttö muissa kohteissa kuin tuulilaseissa, jotta parannettaisiin traktorissa olevien turvallisuutta ohjaamoon tunkeutuvien esineiden varalta. Mekaanisia kytkentöjä koskevat vaatimukset olisi yhdenmukaistettava standardin ISO 6489-1 kanssa. Lisäksi onnettomuuksien määrän ja vakavuuden vähentämiseksi ja työturvallisuuden parantamiseksi on asianmukaista, ei ainoastaan antaa säännöstä kuumista pinnoista, vaan myös vahvistaa toimenpiteet akun napojen suojuksista sekä toimenpiteet, joiden tarkoituksena on tahattoman irtoamisen estäminen.

(5) Sen vuoksi direktiivejä 74/151/ETY, 77/311/ETY, 78/933/ETY sekä 89/173/ETY olisi muutettava.

(6) Tässä direktiivissä säädetyt toimenpiteet ovat direktiivin 2003/37/EY 20 artiklan 1 kohdalla perustetun komitean lausunnon mukaiset,

ON ANTANUT TÄMÄN DIREKTIIVIN:

1 artikla

Direktiivin 74/151/ETY muuttaminen

Muutetaan direktiivi 74/151/ETY tämän direktiivin liitteen I mukaisesti.

2 artikla

Direktiivin 77/311/ETY muuttaminen

Muutetaan direktiivi 77/311/ETY tämän direktiivin liitteen II mukaisesti.

3 artikla

Direktiivin 78/933/ETY muuttaminen

Muutetaan direktiivi 78/933/ETY tämän direktiivin liitteen III mukaisesti.

4 artikla

Direktiivin 89/173/ETY muuttaminen

Muutetaan direktiivi 89/173/ETY tämän direktiivin liitteen IV mukaisesti.

5 artikla

Siirtymäsäännökset

1. Alkaen 1 päivästä tammikuuta 2007 sellaisten ajoneuvojen osalta, jotka ovat direktiivien 74/151/ETY, 78/933/ETY, 77/311/ETY ja 89/173/ETY, sellaisina kuin ne ovat muutettuina tällä direktiivillä, vaatimusten mukaisia, jäsenvaltiot eivät saa kyseisen direktiivin kohteeseen liittyvin perustein:

a) kieltäytyä antamasta EY-tyyppihyväksyntää tai kansallista tyyppihyväksyntää;

b) estää tällaisten ajoneuvojen myyntiä, rekisteröintiä tai liikkeelle laskemista.

2. Alkaen 1 päivästä heinäkuuta 2007, sellaisten ajoneuvojen osalta, jotka eivät ole direktiivien 74/151/ETY, 78/933/ETY, 77/311/ETY ja 89/173/ETY, sellaisina kuin ne ovat muutettuina tällä direktiivillä, vaatimusten mukaisia, ja kyseisen direktiivin kohteeseen liittyvin perustein:

a) jäsenvaltiot eivät enää saa antaa EY-tyyppihyväksyntää;

b) jäsenvaltiot saavat kieltäytyä antamasta kansallista tyyppihyväksyntää.

3. Alkaen 1 päivästä heinäkuuta 2009, sellaisten ajoneuvojen osalta, jotka eivät ole direktiivien 74/151/ETY, 78/933/ETY, 77/311/ETY ja 89/173/ETY, sellaisina kuin ne ovat muutettuina tällä direktiivillä, vaatimusten mukaisia, ja kyseisen direktiivin kohteeseen liittyvin perustein:

a) jäsenvaltioiden on katsottava, että direktiivin 2003/37/EY mukaisesti uusien ajoneuvojen mukana seuraavat vaatimustenmukaisuustodistukset eivät ole enää voimassa 7 artiklan 1 kohdassa mainittuja tarkoituksia varten;

b) jäsenvaltiot saavat kieltää uusien ajoneuvojen rekisteröinnin, myynnin tai käyttöönoton.

6 artikla

Saattaminen osaksi kansallista lainsäädäntöä

1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 2006. Niiden on toimitettava nämä säännökset kirjallisina komissiolle viipymättä sekä kyseisiä säännöksiä ja tätä direktiiviä koskeva vastaavuustaulukko.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

7 artikla

Voimaantulo

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

8 artikla

Osoitus

Tämä direktiivi on osoitettu kaikille jäsenvaltioille.

Tehty Brysselissä 2 päivänä maaliskuuta 2006. Komission puolesta Günter VERHEUGEN Varapuheenjohtaja

(1) EUVL L 171, 9.7.2003, s. 1. Direktiivi sellaisena kuin se on viimeksi muutettuna komission direktiivillä 2005/67/EY (EUVL L 273, 19.10.2005, s. 17).

(2) EYVL L 84, 28.3.1974, s. 25. Direktiivi sellaisena kuin se on viimeksi muutettuna komission direktiivillä 1998/38/EY (EYVL L 170, 16.6.1998, s. 13).

(3) EYVL L 105, 28.4.1977, s. 1. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 97/54/EY (EYVL L 277, 10.10.1997, s. 24).

(4) EYVL L 325, 20.11.1978, s. 16. Direktiivi sellaisena kuin se on viimeksi muutettuna komission direktiivillä 1999/56/EY (EYVL L 146, 11.6.1999, s. 31).

(5) EYVL L 67, 10.3.1989, s. 1. Direktiivi sellaisena kuin se on viimeksi muutettuna vuoden 2003 liittymisasiakirjalla.

(6) Nämä asiakirjat ovat saatavilla seuraavilta verkkosivustoilta: http://www.oecd.org/dataoecd/35/19/34733683.PDF ja http://www.iso.org/iso/en/CatalogueDetailPage.CatalogueDetail?CSNUMBER=20842&ICS1=17&ICS2=140&ICS3=20

LIITE I Korvataan direktiivin 74/151/ETY liitteessä I oleva kohta 1.2 seuraavasti: ”1.2 suurin sallittu bruttomassa ja suurin sallittu massa yhtä akselia kohti ajoneuvoluokittain on enintään taulukossa 1 annettu. Taulukko 1 Suurin sallittu bruttomassa ja suurin sallittu massa yhtä akselia kohti ajoneuvoluokittain Ajoneuvoluokka Akseleiden lukumäärä Suurin sallittu massa (t) Suurin sallittu massa yhtä akselia kohti Vetävä akseli (t) Muu kuin vetävä akseli (t) T1, T2, T4.1 2 18 (brutto) 11,5 10 3 24 (brutto) 11,5 10 T3 2, 3 0,6 (netto) (1) (1) T4.3 2, 3, 4 10 (brutto) (1) (1) (1) Ajoneuvoluokkia T3 ja T4.3 varten ei tarvitse vahvistaa akseleille raja-arvoja, sillä suurimman sallitun brutto- ja/tai nettomassan arvot sisältyvät ajoneuvoluokan määritelmään.”

LIITE II Muutetaan direktiivi 77/311/ETY seuraavasti: 1) Muutetaan liite I seuraavasti: i) korvataan 3.2.2 kohdassa ilmaisu ”7,25 km/h” ilmaisulla ”7,5 km/h”; ii) korvataan 3.3.1 kohdassa ilmaisu ”7,25 km/h” ilmaisulla ”7,5 km/h”; 2) Korvataan liitteessä II olevassa 3.2.3 kohdassa ilmaisu ”7,25 km/h” ilmaisulla ”7,5 km/h”.

LIITE III Muutetaan direktiivissä 78/933/ETY oleva liite I seuraavasti: 1) Lisätään 4.5.1 kohtaan seuraava virke: ”Lisäsuuntavalaisimet valinnaisia.” 2) Korvataan 4.5.4.2 kohta seuraavasti: ”4.5.4.2 Korkeus: Maasta: — vähintään 500 mm luokkaan 5 kuuluvien suuntavalaisimien osalta, — vähintään 400 mm luokkiin 1 ja 2 kuuluvien suuntavalaisimien osalta, — enintään 1 900 mm kaikissa luokissa, Jos traktorin rakenteen vuoksi on mahdotonta noudattaa tätä suurinta lukua, valaisupinnan korkein kohta voi olla 2 300 mm:n korkeudella maasta niiden suuntavalaisimien osalta, jotka kuuluvat luokkaan 5, järjestelyn A luokkiin 1 ja 2, järjestelyn B luokkiin 1 ja 2 sekä järjestelyn D luokkiin 1 ja 2. Muiden järjestelyjen luokkiin 1 ja 2 kuuluvien valaisimien osalta arvo voi olla 2 100 mm. — enintään 4 000 mm valinnaisten suuntavalaisimien osalta.” 3) Korvataan 4.7.4.2 kohdassa ilmaisu ”2 100 mm” ilmaisulla ”2 300 mm”. 4) Korvataan 4.10.4.2 kohdassa ilmaisu ”2 100 mm” ilmaisulla ”2 300 mm”. 5) Korvataan 4.14.5.2.2 kohdassa ilmaisu ”2 100 mm” ilmaisulla ”2 300 mm”. 6) Korvataan 4.15.7 kohta seuraavasti: 4.15.7 ”Voi olla ’ryhmitetty” ’.